**ΕΓΓΡΑΦΕΣ ΜΑΘΗΤΩΝ ΣΤΗΝ Α΄ ΤΑΞΗ ΓΙΑ ΤΟ** ΣΧΟΛΙΚΟ ΕΤΟΣ 2024-2025

**Σύμφωνα με την ανακοίνωση της Υφυπουργού Ζέττας Μ. Μακρή  με  Αρ.Πρωτοκόλλου: Φ.6/ 21383/Δ1-28/02/2024, σας ενημερώνουμε ότι οι εγγραφές μαθητών/τριών στα δημόσια Νηπιαγωγεία και Δημοτικά Σχολεία για το σχολικό έτος 2024-25, θα πραγματοποιηθούν από 1 Μαρτίου έως 20 Μαρτίου 2024.**

Τη σχολική χρονιά 2024-2025 στην Α΄ Τάξη του Δημοτικού Σχολείου μας, **θα φοιτήσουν οι μαθητές και οι μαθήτριες που γεννήθηκαν από 1-1-2018 έως και 31-12-2018.**

Οι εγγραφές θα γίνονται **από 1 έως 20 Μαρτίου 2024** από τις 09:00π.μ-14:00μ.μ στο γραφείο της Δ/ντριας, **μόνο κατόπιν ραντεβού.**

**Δικαιολογητικά εγγραφής μαθητών στην Α΄ τάξη**

**1.** **Αίτηση γονέα**(Δίδεται από το σχολείο)

**2.Πιστοποιητικό γέννησης για τους αλλοδαπούς**

- Οι αλλοδαποί μαθητές προσκομίζουν επίσημα μεταφρασμένο και επικυρωμένο πιστοποιητικό γέννησης ή Ληξιαρχική πράξη γέννησης.

**3.** **Ατομικό Δελτίο Υγείας (Α.Δ.Υ.Μ.)** (Το ειδικό έντυπο χορηγείται από το σχολείο ή το νηπιαγωγείο.)

**4.** **Βεβαίωση Φοίτησης Νηπιαγωγείου**

**5**. **Επίδειξη του Βιβλιαρίου Υγείας του Παιδιού (Β.Υ.Π.)** ή προσκόμιση άλλου στοιχείου, στο οποίο αποδεικνύεται ότι έγιναν τα προβλεπόμενα εμβόλια και είναι ενταγμένα στο Εθνικό Πρόγραμμα Εμβολιασμών.

**6.** **Αποδεικτικό στοιχείο της διεύθυνσης κατοικίας** (έντυπο Δ.Ε.Η ή Ο.Τ.Ε., ή μισθωτήριο συμβόλαιο που αντλείται μέσω taxis).

**ΕΓΓΡΑΦΕΣ:**

**1)ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΠΡΟΓΡΑΜΜΑ**

1) Προϋποθέσεις εγγραφής μαθητών/τριών στο **Προαιρετικό Ολοήμερο Πρόγραμμα**

Οι μαθητές/τριες εγγράφονται στο Προαιρετικό Ολοήμερο Πρόγραμμα κατόπιν σχετικής αίτησης-δήλωσης των γονέων/κηδεμόνων τους. Οι Διευθυντές/τριες και οι Προϊστάμενοι/ες των Δημοτικών Σχολείων κάνουν δεκτές όλες ανεξαιρέτως τις αιτήσεις των γονέων/κηδεμόνων για φοίτηση των μαθητών/τριών στο Ολοήμερο Πρόγραμμα, χωρίς προϋποθέσεις σύμφωνα με τη με αρ. πρωτ. 118139/Δ1/9-9-2020 Υ.Α.(Β 3838).

Οι μαθητές/τριες της Α ́ τάξης, μπορούν να εγγράφονται στο Προαιρετικό Ολοήμερο Πρόγραμμα κατόπιν σχετικής αίτησης-δήλωσης των γονέων/κηδεμόνων τους.

**2)ΣΤΟ ΑΝΑΒΑΘΜΙΣΜΕΝΟ ΟΛΟΗΜΕΡΟ ΠΡΟΓΡΑΜΜΑ**

2) Από το σχολικό έτος 2022-2023 έχει τεθεί σε εφαρμογή νέο, αναβαθμισμένο πρόγραμμα ολοήμερου Δημοτικού Σχολείου. Όλοι οι γονείς και κηδεμόνες μαθητών/μαθητριών Δημοτικών Σχολείων, τα οποία έχουν ενταχθεί στο πρόγραμμα του διευρυμένου ολοήμερου, θα ενημερωθούν από τους/τις Διευθυντές/ντριες – Προϊσταμένους/νες των ανωτέρω σχολικών μονάδων ώστε να δηλώσουν, εφόσον το επιθυμούν, τη συμμετοχή των παιδιών τους σε αυτό. Η αποχώρηση των μαθητών/τριών του Δημοτικού Σχολείου που παρακολουθούν το αναβαθμισμένο πρόγραμμα ολοήμερου Δημοτικού Σχολείου λαμβάνει χώρα στις **14.55** με το πέρας της 1ης διδακτικής ώρας της 2ης ζώνης, στις **15:50**, με το πέρας της δεύτερης διδακτικής ώρας της 2ης ζώνης, ή στις **17:30**, με τη λήξη του προγράμματος.

**3) ΣΤΟ ΤΜΗΜΑ ΠΡΩΙΝΗΣ ΖΩΝΗΣ**

3) Προϋποθέσεις συμμετοχής μαθητών/τριών στο **τμήμα Πρωινής Ζώνης (7:00-8:00):**

Στο τμήμα αυτό δικαίωμα συμμετοχής έχουν μαθητές/τριες οι οποίοι είναι εγγεγραμμένοι/νες και φοιτούν στο Προαιρετικό Ολοήμερο Πρόγραμμα.

**Τηλέφωνα Επικοινωνίας για ραντεβού: 23820.62217,23823.05133**

**Η Διευθύντρια του 4ου Δημοτικού Σχολείου Κρύας Βρύσης**